**Atât de mare a fost Iubirea**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atât de mare a fost Iubirea

Atât de mare a fost Iubirea

Descoperită-n Dumnezeu,

Că-n toate lumile, uimirea

Privind la Golgota jertfirea,

Şi-a pus pecetea-n apogeu.

În starea-I cea desăvârşită

Prin planul măreţ şi sfânt,

A fost deplin, descoperită

Pe lemnul crucii,... pironită

În jertfa-I dată pe pământ.

Ea dela staul pân' la cruce

A indicat clar, în Univers,

Ce-a fost în stare a aduce

Când a vrut slava s-apuce

Păcatul, prin al vieţii mers.

Când strigătul ,,S-a sfârşit!’’

A răsunat... sus pe Calvar,

Pământ şi cer, au tresărit

La marea luptă ce-au privit,

Din cel mai infernal coşmar.

Şi-acele lumi, nenumarate

Ce l-au privit cu încordare,

Au înţeles, atunci în parte

În bătălia... pân' la moarte

Iubirea cât a fost de mare.

Au priceput, că prin milenii

În lupta grea ce a fost dusă,

N-au asistat doar la vedenii

În ceasuri triste de vecernii,

La drama, ce-a fost impusă.

Ci-n jertfa crucii, dovedită

Din Ghetsimani către Calvar,

Iubirea scumpă şi-mplinită

In starea-I cea mai umilită,

Pentru păcat S-a pus hotar.

Doar Iubirea cea Supremă

În lupta cea grea începută,

S-a mulţumit, c-o diademă:

Un rod al urii-n stratagemă

Din aspri spini, fiind facută.

Pe umeri Şi-a purtat altarul

În crucea grea de răstignire,

Când tot păcatul şi amarul

Ce au umplut deplin paharul

L-a suportat în grea-njosire.

S-aducă liniştea în Univers,

Pe crucea Golgotei jertfită,

Cu sângele-I păcatu-a şters

Spre-a fi văzut şi alt revers

Al lumii, ce-a fost osândită.

Si până-n spaţii necuprinse

Şi har şi slava-I străbătură,

Aidoma unei torţe-aprinse

Arzând în străluciri nestinse

Peste potopu-ntreg de ură.

Atât de mare a fost Iubirea

Cea revărsată prin Cuvânt,

Căci celelalte lumi, menirea

Ce-şi dăinuiesc desăvârşirea

Şi-o văd, în Sacrificiul sfânt.

Flavius Laurian Duverna

12 februarie 2007